Rinkos konsultacijos 1 priedas

**TECHNINĖ SPECIFIKACIJA**

**(projektas)**

**I DALIS. PIRKIMO OBJEKTO APRAŠYMAS**

1. **SĄVOKOS IR SUTRUMPINIMAI**
   1. Perkančioji organizacija – akcinė bendrovė „Regitra“, kuri po viešojo pirkimo – pardavimo sutarties (toliau – Sutartis) sudarymo vadinama Pirkėju.
   2. Tiekėjas – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Perkančioji organizacija sudaro Sutartį dėl pirkimo objekto.
2. **PIRKIMO OBJEKTAS**

2.1. Lazerinio graviravimo įrenginių, skirtų vairuotojo pažymėjimams ir vairuotojo kvalifikacijos kortelėms (toliau – VP ir VKK) išrašyti (toliau – Įrenginys (-iai), Prekės), atitinkančių šioje techninėje specifikacijoje (toliau – Techninė specifikacija) nustatytus reikalavimus, pirkimas ir jų integravimas į Perkančiosios organizacijos turimą VP ir VKK gamybos valdymo informacinę sistemą ,,Gravis“ (toliau – IS).

2.2. BVPŽ KODAS: pagrindinis 31644000-2 Įvairūs duomenų įrašymo prietaisai, papildomas 30230000-0 Įvairi su kompiuteriais susijusi įranga.

**3. KIEKIS (APIMTIS)**

* 1. Kiekis (apimtis):

|  |  |  |  |
| --- | --- | --- | --- |
| **Eil. Nr.** | **Pavadinimas** | **Mato vienetas** | **Kiekis\*** |
| 1. | Lazerinio graviravimo įrenginiai\*\* | vnt. | 3 |
| \*Perkančioji organizacija įsipareigoja nupirkti visą nurodytą kiekį Sutarties vykdymo laikotarpiu.  \*\* Į Lazerinio graviravimo įrenginio (1 (vieno) mato vieneto) kainą turi būti įskaičiuota jo valdymo kompiuterio, tvarkyklės (angl. *drivers*), programinės įrangos ir licencijos (grafiniam ir vektoriniam informacijos atvaizdavimui), integravimas į Perkančiosios organizacijos turimą VP ir VKK gamybos valdymo informacinę sistemą „Gravis“, darbuotojų apmokymas dirbti su Įrenginiu, garantinis aptarnavimas techninėje specifikacijoje nurodytą terminą kaina bei visi mokesčiai ir visos Sutarties vykdymo išlaidos. | | | |

1. **REIKALAVIMAI PIRKIMO OBJEKTUI**

|  |  |  |  |
| --- | --- | --- | --- |
| **Eil. Nr.** | **Reikalavimas** | **Tiekėjo siūloma reikšmė**  **(*pildo tiekėjas****, žymima „Atitinka“ arba „Neatitinka“, kur reikalaujama nurodo tikslias siūlomas reikšmes***)** | **Siūlomas reikšmes patvirtinantys šaltiniai**  ***(pildo tiekėjas.*** *Tiekėjas turi nurodyti atitiktį patvirtinantį šaltinį (tikslią nuorodą[[1]](#footnote-1) į gamintojo interneto svetainę, kurioje pateikiami visi duomenys, pagrindžiantys atitikimą techninės specifikacijos reikalavimams) arba pateikti prekės gamintojo ar jo įgaliotų atstovų dokumentus, patvirtinančius siūlomas reikšmes****)*** |
| **Siūlomos Prekės gamintojas ir modelis: (***Tiekėjas turi nurodyti siūlomo Įrenginio gamintoją, pavadinimą, markę ar pan.***)** | | | |
| **Bendrieji reikalavimai Įrenginiui:** | | | |
| 4.1. | Įrenginys turi būti naujas, neeksploatuotas. | *„Atitinka“ / „Neatitinka“*  (*pasirenkama tinkama reikšmė*) |  |
| 4.2. | Įrenginys turi personalizuoti (graviruoti) visus VP ir VKK duomenis (detali informacija Lietuvos Respublikos vidaus reikalų ministro 2005 m. birželio 14 d. įsakymas Nr. 1V-186 „Dėl Vairuotojo pažymėjimo blanko aprašymo ir privalomosios formos patvirtinimo“ (su vėlesniais pakeitimais ir papildymais) (Lietuvos Respublikos vidaus reikalų ministro 2012 m. birželio 14 d. įsakymo Nr. lV-468 redakcija) „Dėl vairuotojo pažymėjimo blanko aprašymo ir privalomosios formos patvirtinimo“ ir Lietuvos Respublikos vidaus reikalų ministro 2022 m. balandžio 26 d. įsakymas Nr. 1V-328 „Dėl vairuotojo kvalifikacijos kortelės blanko aprašymo, privalomosios formos ir pildymo taisyklių“ (su vėlesniais pakeitimais ir papildymais). | *„Atitinka“ / „Neatitinka“*  (*pasirenkama tinkama reikšmė*) |  |
| 4.3. | Įrenginys turi atpažinti VP ir / ar VKK blanko numerį (toliau – blanko numeris), įrašyti VP ir / ar VKK informaciją į Perkančiosios organizacijos turimą IS. | *„Atitinka“ / „Neatitinka“*  (*pasirenkama tinkama reikšmė*) |  |
| 4.4. | Įrenginys turi užtikrinti ne mažiau kaip 60 (šešiasdešimties) kortelių per 1 (vieną) valandą išrašymą personalizuojant abi VP ir VKK puses.  Pastaba. Planuojama per 1 (vienerius) metus su vienu Įrenginiu personalizuoti 80 000 – 100 000 vnt. kortelių. | *Nurodoma konkreti reikšmė* | *Nurodomas informaciją patvirtinantis šaltinis* |
| 4.5. | Kortelių padavimas į Įrenginį turi būti automatinis. | *„Atitinka“ / „Neatitinka“*  (*pasirenkama tinkama reikšmė*) |  |
| 4.6. | Kortelių padavimo mazgo į Įrenginį talpa turi užtikrinti ne mažiau kaip 300 (trijų šimtų) kortelių padavimą. | *Nurodoma konkreti reikšmė* | *Nurodomas informaciją patvirtinantis šaltinis* |
| 4.7. | Įrenginio matmenys turi būti tinkami darbui Perkančiosios organizacijos VP ir VKK išrašymui naudojamose patalpose, t. y. Įrenginys turi tilpti ant darbo vietos stalo, kurio dydis: ilgis – 180 cm; plotis – 80 cm. | *Nurodoma konkreti reikšmė* | *Nurodomas informaciją patvirtinantis šaltinis* |
| 4.8. | Įrenginys turi dirbti naudojant Perkančiosios organizacijos turimą maitinimo įtampos šaltinį (maitinimo įtampa 200-240 V, srovės dažnis 50 Hz, galia 16 A). Jei Įrenginio darbui reikalingas specifinis įvadas, Tiekėjas turi savo jėgomis ir lėšomis pasirūpinti tokio įvado įrengimu. | *Nurodoma konkreti reikšmė* | *Nurodomas informaciją patvirtinantis šaltinis* |
| 4.9. | Įrenginys turi būti pritaikytas darbo aplinkai (patalpoms), kurioje jis bus sumontuotas (specifinių reikalavimų Įrenginio montavimui nėra): temperatūra +20-26°C; patalpos drėgnumas - 40-60 proc.; patalpos švara - ne mažiau 9 klasės pagal ISO 14644. | *Nurodoma konkreti reikšmė* | *Nurodomas informaciją patvirtinantis šaltinis* |
| 4.10. | Įrenginys turi veikti (su visais funkcionalumais) be vandens prievadų. | *„Atitinka“ / „Neatitinka“*  (*pasirenkama tinkama reikšmė*) |  |
| 4.11. | Jei Įrenginio veikimui naudojama suspausto oro sistema, kartu su Įrenginiu turi būti pateiktas šios sistemos komplektas, kuris turi būti įskaičiuotas į siūlomo Įrenginio kainą. | *„Atitinka“ / „Neatitinka“*  (*pasirenkama tinkama reikšmė*) |  |
| 4.12. | Visi Įrenginiai (3 (trys) vnt.) turi dirbti vienu metu, o IS turi išlaikyti pilną funkcionalumą. | *„Atitinka“ / „Neatitinka“*  (*pasirenkama tinkama reikšmė*) |  |
| **Reikalavimai modulinei ID-1 formato VP ir VKK išrašymo įrangai** | | | |
| 4.13. | Modulinė VP ir VKK išrašymo įranga turi veikti linijinio kenvejerio principu (angl. *in-line*),su galimybe paprastai (nereikalaujant papildomų sąnaudų) įdiegti papildomus modulius įrenginių instaliavimo vietoje (angl. *on-site).* | *„Atitinka“ / „Neatitinka“*  (*pasirenkama tinkama reikšmė*) |  |
| 4.14. | Įrenginys turi būti tinkamas graviruoti ant polikarbonatinės, daugiasluoksnės ID-1 formato kortelės (toliau – kortelė) pagal Tarptautinės civilinės aviacijos organizacijos (ICAO) patvirtinto dokumento 9303 3-ią dalį (taip pat pagal ISO/IES 7810). | *„Atitinka“ / „Neatitinka“*  (*pasirenkama tinkama reikšmė*) |  |
| 4.15. | Informacija (duomenys) turi būti graviruojama ant abiejų kortelės pusių. | *„Atitinka“ / „Neatitinka“*  (*pasirenkama tinkama reikšmė*) |  |
| 4.16. | Įrenginyje turi būti įmontuota vaizdo kamera ir apšvietimas vizualiam kortelės duomenų nuskaitymui. | *„Atitinka“ / „Neatitinka“*  (*pasirenkama tinkama reikšmė*) |  |
| 4.17. | Modulinė VP ir VKK išrašymo įranga turi vykdyti šias funkcijas (*pateikta nebūtinai eilės tvarka*):   * dokumentų padavimo, transportavimo ir išmetimo; * kortelės numerio ir teksto atpažinimo (OCR), atpažintos informacijos perdavimo esamai IS; * lazerinio graviravimo; * kintančio vaizdo lazerinio graviravimo (CLI) formavimo; * automatinio kortelės apvertimo kitos pusės graviravimui; * įrangos valdymo. | *„Atitinka“ / „Neatitinka“*  (*pasirenkama tinkama reikšmė*) |  |
| 4.18. | Vienas VP ir VKK išrašymo įrangos modulis gali vykdyti nebūtinai vieną funkciją. Lazerinio graviravimo (ir kortelės numerio bei teksto atpažinimo funkcija) funkcija turi būti atliekama atskirame nuo kitų funkcijų VP ir VKK išrašymo įrangos modulyje. | *„Atitinka“ / „Neatitinka“*  (*pasirenkama tinkama reikšmė*) |  |
| 4.19. | Modulinėje VP ir VKK išrašymo įrangoje turi būti galimybė programuoti vienos ar kitos funkcijos atsisakymą / įjungimą. | *„Atitinka“ / „Neatitinka“*  (*pasirenkama tinkama reikšmė*) |  |
| 4.20. | Turi būti galimybė ateityje (iškilus poreikiui) Perkančiosios organizacijos patalpose Įrenginį papildyti lustų (tiek kontaktinio, tiek bekontakčio) personalizavimo funkcionalumu. | *„Atitinka“ / „Neatitinka“*  (*pasirenkama tinkama reikšmė*) |  |
| **Programinės įrangos valdymo įranga** | | | |
| 4.21. | Programinės įrangos valdymo įranga turi atitikti šias funkcijas:   * apsauga nuo nesankcionuoto Įrenginio programinės įrangos naudojimo; * Galimybė Įrenginio programoje stebėti personalizavimo eigą, valdyti užduotis ir jų atlikimo eigą; * rankinio spausdinimo rezultatų fiksavimo; * galimybė pašalinti priimtą darbą, jeigu jis dar nebuvo pradėtas spausdinti; * valdyti ir stebėti personalizavimo eigą, atliekant Įrenginio priežiūros darbus; * skirtingi vartotojo sąsajos režimai: atliekant kortelių personalizavimą, administruojant Įrenginį ir jo veiklas, bei atliekant Įrenginio profilaktiką; * galimybė naudoti tik tam tikrus modulius atskiroms dokumentų rūšims, tipams; * lygiagretus modulių darbas (esant lusto personalizavimo moduliui) bei, esant poreikiui, keisti modulių valdymo programą; * galimybė atskirai susikurti kortelės personalizavimo šabloną ir atlikti bet kokios ID-1 formato kortelės personalizavimą; * nuotolinė Web sąsaja Įrenginio administravimui ir profilaktikai. | *„Atitinka“ / „Neatitinka“*  (*pasirenkama tinkama reikšmė*) |  |
| **Suderinamumas** | | | |
| 4.22. | Įranga (tiek techninė, tiek programinė) turi būti suderinama su Perkančiosios organizacijos turima IS. Įrenginys su Perkančiosios organizacijos turima IS turi būti integruotas per tinklinę sąsają (angl. *web service*), naudojant SOAP (Simple Object Access Protocol) arba REST (Representational State Transfer) technologijas arba joms lygiavertes technologijas. | *„Atitinka“ / „Neatitinka“*  (*pasirenkama tinkama reikšmė*) |  |
| 4.23. | Prieiga prie Įrenginio tinklinės sąsajos turi būti apsaugota nuo nesankcionuoto jos naudojimo. Turi būti konkreti duomenų mainų procedūra tarp Įrenginio ir Perkančiosios organizacijos turimos IS - duomenų formatai ir jų mainų vykdymo protokolas (komandų sistema), SDK (angl. *software development kit*) | *„Atitinka“ / „Neatitinka“*  (*pasirenkama tinkama reikšmė*) |  |
| **Reikalavimai Įrenginio valdymo kompiuteriams** | | | |
| 4.24. | Tiekėjas turi užtikrinti, kad Įrenginio valdymo kompiuteriuose įdiegta operacinė sistema būtų prižiūrima (palaikoma) (teikiami jos atnaujinimai) Įrenginio gamintojo ne trumpiau nei suteikiama garantija kitoms Įrenginio dalims, numatyta Techninės specifikacijos 5 punkto lentelės Eil. Nr. 5.1.  Jei Įrenginio valdymo kompiuteriuose yra įdiegta licencijuojama operacinė sistema, turi būti pateiktos gamintojo licencijos. Jei operacinė sistema turi trumpesnį palaikymo terminą, Tiekėjas turi įsipareigoti nemokamai atnaujinti Įrenginio valdymo kompiuteriuose operacinę sistemą ir užtikrinti nepertraukiamą Įrenginio darbą iki oficialaus palaikymo pabaigos. | *„Atitinka“ / „Neatitinka“*  (*pasirenkama tinkama reikšmė*) |  |
| 4.25. | Visai programinei įrangai (standartinei bei specializuotai) turi būti suteiktos neriboto galiojimo licencijos. Turi būti pateikti visi Perkančiajai organizacijai sukurtos programinės įrangos išeities tekstai. | *„Atitinka“ / „Neatitinka“*  (*pasirenkama tinkama reikšmė*) |  |
| **Reikalavimai kortelės numerio ir teksto atpažinimo moduliui** | | | |
| 4.26. | Įrenginys turi gebėti nuskaityti kortelės atvaizdą ir atpažinti tekstinę informaciją (OCR) abejose kortelės pusėse. Įrenginys turi gebėti perduoti atpažintą informaciją susijusioms sistemoms. | *„Atitinka“ / „Neatitinka“*  (*pasirenkama tinkama reikšmė*) |  |
| 4.27. | Įrenginyje turi būti galimybė, įsigyjant papildomą programinę įrangą, nuskaitytą kortelės vaizdą išsaugoti TIFF, JPG ar lygiaverčiu formatu, bei panaudojant vaizdą turi būti galimybė atlikti lazerio pozicionavimo korekcijos informacijos perdavimą vizualinio išrašymo moduliui. | *„Atitinka“ / „Neatitinka“*  (*pasirenkama tinkama reikšmė*) |  |
| **Reikalavimai kortelių vizualinio išrašymo moduliui** | | | |
| 4.28. | Įrenginys turi užtikrinti aukštos skiriamosios gebos lazerinį išrašymą (graviravimą) pilkos spalvos tonais (angl. *grey scale*), rastriniu ir vektoriniu spaudinio formavimo būdu. | *„Atitinka“ / „Neatitinka“*  (*pasirenkama tinkama reikšmė*) |  |
| 4.29. | Įrenginiu turi būti išrašoma informacija:   * tekstinė informacija; * veido atvaizdas; * parašas. | *„Atitinka“ / „Neatitinka“*  (*pasirenkama tinkama reikšmė*) |  |
| 4.30. | Įrenginiu turi būti įrašomos papildomos apsaugos priemonės:   * mikrotekstas; * kintančio vaizdo lazerinis graviravimas (CLI changing laser image); * įdiegus papildomą įrangą – graviruoti elementus pasviruoju būdu (MLI saugos elementas); * informacijos išrašymas (graviravimas) turi būti giluminis ir iškilusis (angl. *tactile engraving*). | *„Atitinka“ / „Neatitinka“*  (*pasirenkama tinkama reikšmė*) |  |
| 4.31. | Įrenginio lazerio rūšis - šviesos pluošto lazeris (angl. *fiber lazer*). | *Nurodoma konkreti reikšmė* | *Nurodomas informaciją patvirtinantis šaltinis* |
| 4.32. | Įrenginio lazerio vidutinis galingumas ne mažiau 20 W. | *Nurodoma konkreti reikšmė* | *Nurodomas informaciją patvirtinantis šaltinis* |
| 4.33. | Įrenginio išrašymo (graviravimo) maksimali skiriamoji geba turi būti ne mažesnė kaip 1200 x 1200dpi. | *Nurodoma konkreti reikšmė* | *Nurodomas informaciją patvirtinantis šaltinis* |
| 4.34. | Diodų naudojimo laikas >50 000 val. | *Nurodoma konkreti reikšmė* | *Nurodomas informaciją patvirtinantis šaltinis* |
| 4.35. | Turi būti galimybė suderinti Įrenginį automatiniam pozicijos nustatymui, pagal kortelės spaudos fragmentą. | *„Atitinka“ / „Neatitinka“*  (*pasirenkama tinkama reikšmė*) |  |
| 4.36. | Įrenginio lazerinio graviravimo modulio valdymo programinė įranga turi turėti patogią grafinę vartotojo sąsają išrašomų (graviruojamų) dokumentų personalizavimo šablonams kurti ir redaguoti. Įrenginio gamintojas turi būti ir lazerinio graviravimo sistemos valdymo programinės įrangos gamintoju. | *„Atitinka“ / „Neatitinka“*  (*pasirenkama tinkama reikšmė*) |  |
| **Reikalavimai bekontakčio lustų įrašymo moduliui** | | | |
| 4.37. | Įrenginys turi turėti galimybę (esant Perkančiosios organizacijos poreikiui) įdiegti papildomą kontaktinių lustų įrašymo modulį, kuris gebėtų personalizuoti ir nuskaityti lustus atitinkančius:  Atminties lustų palaikymas:  • Mifare Standard;  • Mifare Ultralight;  • Mifare Plus.  Procesoriaus lustai:  • ISO14443-4 type A;  • ISO14443-4 type B. | *„Atitinka“ / „Neatitinka“*  (*pasirenkama tinkama reikšmė*) |  |

**5. REIKALAVIMAI ĮRENGINIO GARANTINIAM IR POGARANTINIAM APTARNAVIMUI**

|  |  |  |  |
| --- | --- | --- | --- |
| **Eil.**  **Nr.** | **Reikalavimas** | **Tiekėjo siūloma reikšmė** (***pildo tiekėjas****, žymima „Atitinka“ arba „Neatitinka“, kur reikalaujama nurodo tikslias siūlomas reikšmes*) | **Siūlomas reikšmes patvirtinantys šaltiniai**  (***pildo tiekėjas.*** *Tiekėjas turi nurodyti atitiktį patvirtinantį šaltinį*) |
| 5.1. | Įrenginiui (tame tarpe ir lazeriniams diodų moduliams) – turi būti suteikiama **ne trumpesnė kaip 36 (trisdešimt šešių) mėnesių garantija** nuo Prekių priėmimo-perdavimo akto pasirašymo dienos. | *„Atitinka“ / „Neatitinka“*  *(pasirenkama tinkama reikšmė)*  *\_\_\_\_\_ mėn. (Nurodyti siūloma garantiją)* |  |
| 5.2. | Jeigu Įrenginys ar jo komplektuojamoji dalis garantiniu laikotarpiu pakeičiama nauja, tai naujam Įrenginiui ar jo komplektuojamajai daliai suteikiamas toks garantinis terminas, kuris buvo likęs pranešimo apie pastebėtus konkretaus Įrenginio trūkumus pateikimo Tiekėjui dieną, skaičiuojamas nuo naujo Įrenginio ar jo pakeistos komplektuojamosios dalies priėmimo-perdavimo akto pasirašymo dienos. | *„Atitinka“ / „Neatitinka“*  (*pasirenkama tinkama reikšmė*) |  |
| 5.3. | Tiekėjas turi būti Įrenginio gamintojo įgaliotas atlikti siūlomo įrenginio garantinį aptarnavimą arba turi būti sudaręs sutartį su kitu ūkio subjektu, kurį Įrenginio gamintojas yra įgaliojęs atlikti garantinį aptarnavimą.  **Kartu su pasiūlymu turi būti pateikiami įrodantys dokumentai, pvz.,** sertifikatai arba lygiaverčiai dokumentai, patvirtinantys, kad Tiekėjas yra siūlomo įrenginio gamintojo atstovas, įgaliotas atlikti siūlomo įrenginio garantinį aptarnavimą arba jeigu Tiekėjas yra sudaręs sutartį su kitu ūkio subjektu, pateikiamas sertifikatas ar lygiavertis dokumentas, išduotas siūlomo įrenginio gamintojo, suteikiantis teisę minėtai įmonei atlikti įrenginio garantinį aptarnavimą. Kartu pateikiama sudarytos sutarties kopija (ar kitas dokumentas). | *„Atitinka“ / „Neatitinka“*  (*pasirenkama tinkama reikšmė*) |  |
| 5.4. | Garantinis aptarnavimas turi būti pradedamas teikti nuo Prekių perdavimo–priėmimo akto pasirašymo dienos. Garantinis aptarnavimas atliekamas Perkančiosios organizacijos darbo dienomis (pirmadienį-ketvirtadienį, darbo valandomis 7.30 val.-16.15 val., penktadienį ir šventinių dienų išvakarėse 7.30 val.-15.00 val.) Perkančiosios organizacijos patalpose ne rečiau kaip 1 (vieną) kartą per mėnesį.  Tiekėjo arba kito ūkio subjekto, atitinkančios Techninės specifikacijos 5 punkto lentelės Eil. Nr. 5.1 reikalavimus, specialistas, kuris atliks Įrenginio garantinį aptarnavimą, turi mokėti lietuvių kalbą (tuo atveju, jei specialistas nemoka lietuvių kalbos, reikalavimas gali būti tenkinamas, numatant vertimo žodžiu ir raštu paslaugas, išlaidos vertimo paslaugoms turės būti įskaičiuotos į bendrą pasiūlymo kainą). | *„Atitinka“ / „Neatitinka“*  (*pasirenkama tinkama reikšmė*) |  |
| 5.5. | Ne mažiau kaip 8 (aštuonerius) metus nuo Įrenginio eksploatacijos pradžios turi būti užtikrinamas Įrenginio atsarginių dalių prieinamumas įsigijimui Įrenginio gamintojo kainomis. Šis įsipareigojimas turi būti patvirtintas siūlomo įrenginio gamintojo raštu, kuris pateikiamas **kartu su pasiūlymu**. | *„Atitinka“ / „Neatitinka“*  (*pasirenkama tinkama reikšmė*) |  |

**6. APLINKOS APSAUGOS REIKALAVIMAI**

6.1. Aplinkos apsaugos reikalavimai Prekėms nustatyti vadovaujantis Aplinko apsaugos kriterijų taikymo, vykdant žaliuosius pirkimus, tvarkos aprašo (toliau – Tvarkos aprašas) [[2]](#footnote-2) 4.4.4 papunkčiu ir yra susiję su Tvarkos aprašo 4.4.4.4 papunkčio reikalavimais „***prekė yra tvirta, ilgaamžė, funkcionali, ji ar jos sudedamosios dalys tinka naudoti daug kartų ir (ar) lengvai pataisomos, ir (ar) pakeičiamos***“.

6.1.1. Techninės specifikacijos 6.1 papunkčio reikalavimų patvirtinimui Tiekėjas, **kartu su pasiūlymu** turi pateikti gamintojo techninius dokumentus, gamintojo bandymų ataskaitą, protokolą, gamintojo, aplinkosauginė produkto deklaraciją arba kitus lygiaverčius įrodymus.

6.2. Taip pat Perkančioji organizacija, vadovaudamasi Tvarkos aprašo 4.4.4 papunkčiu, savarankiškai nustato aplinkos apsaugos kriterijus, susijusius su Tvarkos aprašo 4.4.4.1 papunkčio reikalavimais „***prekei pagaminti ir (ar) tiekti****, paslaugai teikti ar darbams atlikti* ***sunaudojama mažiau gamtos išteklių*** *ir (ar) sudėtyje yra pakartotinai panaudotų ir (ar) perdirbtų medžiagų*“, kurie detalizuoti Sutartyje ir yra taikomi jos vykdymo metu.

6.2.1. Techninės specifikacijos 6.2 papunkčio reikalavimus patvirtinančius dokumentus Tiekėjas įsipareigoja pateikti kaip numatyta Sutarties sąlygose.

**7. ENERGIJOS VARTOJIMO EFEKTYVUMO REIKALAVIMAI**

Netaikomi.

**8. NACIONALINIO SAUGUMO REIKALAVIMAI**

8.1. Taikomas Lietuvos Respublikos viešųjų pirkimų įstatymo 37 straipsnio 9 dalies reikalavimas, nurodytas pirkimo sąlygų 3 skyriuje.

**II DALIS. SUTARTINIŲ ĮSIPAREIGOJIMŲ VYKDYMAS**

**9. SUTARTINIŲ ĮSIPAREIGOJIMŲ VYKDYMO VIETA**

9.1. Prekės turi būti pristatytos ir Prekių parengimo naudoti paslaugos turi būti suteiktos Tiekėjo sąskaita šiuo adresu: Liepkalnio g. 97A 212 kambarys, Vilnius, Lietuva.

**10. SUTARTINIŲ ĮSIPAREIGOJIMŲ VYKDYMO TERMINAI IR TVARKA**

10.1. Tiekėjas turi Prekes pristatyti ir parengti naudoti (sumontuoti, įdiegti, integruoti į Perkančiosios organizacijos turimą VP ir VKK gamybos valdymo informacinę sistemą ,,Gravis“, ištestuoti ir suteikti kitas su Prekių parengimu naudoti susijusias paslaugas), apmokyti Perkančiosios organizacijos darbuotojus ne vėliau kaip per 2 (du) mėnesius nuo Sutarties įsigaliojimo dienos.

10.2. Apie numatytą Prekių pristatymo terminą Tiekėjas informuoja Perkančiosios organizacijos atstovą, atsakingą už Sutarties koordinavimą, nurodytą Sutarties Specialiosiose sąlygose, ne vėliau kaip prieš 3 (tris) darbo dienas iki numatomos Prekių pristatymo dienos ir suderina su juo pristatymo laiką.

10.3. Tiekėjas įsigaliojus Sutarčiai, iki Prekių pristatymo savo lėšomis turi suderinti su Perkančiąja organizacija reikiamus Perkančiosios organizacijos turimos IS pakeitimus tam, kad Įrenginiai būtų sėkmingai integruoti su Perkančiosios organizacijos turima IS. Tiekėjas su Perkančiosios organizacijos atsakingais darbuotojais suderinęs Perkančiosios organizacijos turimos IS pakeitimus, taip pat turės užtikrinti, kad Įrenginiai veiktų tinkamai.

10.3.1. Tiekėjas Perkančiosios organizacijos turimos IS pakeitimus turės atlikti savo aplinkoje, iki Prekių pristatymo, bei pateikti diegimo paketus Perkančiajai organizacijai.

10.3.2. Tiekėjas kartu su Perkančiąja organizacija turės atlikti IS pakeitimų testavimą Perkančiosios organizacijos testavimo aplinkoje.

10.4. Tiekėjas įsipareigoja kartu su pristatomomis Prekėmis pateikti jų atsarginių eksploatacinių medžiagų paketą (3 (trys) vnt.), užtikrinantį, kad Perkančioji organizacija garantiniu laikotarpiu, nurodytu Techninės specifikacijos 5 punkto lentelės Eil. Nr. 5.1, neturės papildomų sąnaudų eksploatuojant Įrenginį. Jei garantiniu laikotarpiu atsirastų papildomas poreikis tokioms medžiagoms, Tiekėjas savo sąskaita turėtų pateikti tokias medžiagas papildomai. **Kartu su pasiūlymu** Tiekėjas privalo pateikti Įrenginio eksploatacinių medžiagų sąrašą.

10.5. Tiekėjas įsipareigoja apmokyti Perkančiosios organizacijos darbuotojus (ne mažiau kaip 6 (šešis)) dirbti su pateikta technine ir programine įranga. Mokymai turi būti atlikti pristačius Prekes iki Įrenginio eksploatacijos pradžios Perkančiosios organizacijos patalpose. Mokymų trukmė – ne mažiau kaip 6 (šešios) valandos.

10.6. Prekių pristatymo metu kartu, elektroniniu formatu, turi būti pateikta tokia dokumentacija (lietuvių arba anglų kalba):

* Įrenginio techninė specifikacija ir loginė veikimo struktūra;
* Įrenginio kasdienio naudotojo vadovai;
* Įrenginio išrašomų dokumentų personalizavimo šablonų administravimo ir grafinio redagavimo
* Įrenginio naudotojo vadovai;
* Įrenginio priežiūros instrukcijos;
* darbo su Įrenginiu saugos vadovas;
* Įrenginio sąsajų su esama IS specifikacijos;
* Įrenginio priežiūros procedūros ir taisyklės.

10.7. Prekės priimamos – perduodamos po Prekių pristatymo, parengimo naudoti ir darbuotojų apmokymo, šalių atstovams pasirašant Prekių perdavimo–priėmimo aktą (-us). Iki Prekių perdavimo–priėmimo akto pasirašymo momento Prekių fizinę apsaugą turi užtikrinti Tiekėjas.

**11. TRŪKUMŲ ŠALINIMO TVARKA**

11.1. Tiekėjas Sutarties vykdymui turi turėti palaikymo tarnybą (angl. *HelpDesk*) (toliau – Palaikymo tarnyba), kuri turi suteikti galimybes Perkančiajai organizacijai registruoti incidentus konkretaus Įrenginio eksploatavimo klausimais.

11.2. Reakcijos laikas į incidentą (pranešimą el. paštu arba kitu sutartu būdu) – ne ilgiau kaip 2 (dvi) darbo valandos. Gavęs Perkančiosios organizacijos pranešimą Tiekėjas privalo jį užregistruoti Palaikymo tarnyboje ir apie tai informuoti Perkančiosios organizacijos atsakingą darbuotoją, nurodytą Sutartyje.

11.3. Įrenginio dalinio funkcionalumo atstatymo laikas, kai dėl incidento (gedimo) galima tęsti darbą – ne ilgiau kaip 5 (penkios) darbo dienos.

11.4. Įrenginio pilno funkcionalumo atstatymo laikas, kai dėl incidento (gedimo) negalima tęsti darbo – ne ilgiau kaip 2 (dvi) darbo dienos.

11.5. Jeigu per Techninės specifikacijos 11.3-11.4 papunkčiuose nurodytą terminą Įrenginio negalima suremontuoti ir / ar visiškai atstatyti jo funkcionalumo, Tiekėjas ne vėliau per 30 (trisdešimties) kalendorinių dienų terminą privalo jį pakeisti kitu - lygiaverčiu įrenginiu, kurio našumas ir techninės savybės – ne blogesnės nei sugedusio ir kuris yra pilnai integruotas su Perkančiosios organizacijos turima IS.

1. **KIBERNETINIO SAUGUMO REIKALAVIMAI**
   1. Tiekėjas, vykdydamas Sutartį, įsipareigoja užtikrinti atitiktį reikalavimams, nustatytiems techninės specifikacijos 1 priede „Kibernetinio saugumo reikalavimai tiekėjams“.
2. **ASMENS DUOMENŲ TVARKYMO REIKALAVIMAI**
   1. Tiekėjas įsipareigoja parduodamas prekes ir (ar) kartu teikdamas paslaugas asmens duomenis tvarkyti vadovaudamasis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – BDAR) ir kitų asmens duomenų tvarkymą bei apsaugą reglamentuojančių teisės aktų nuostatomis ir įgyvendinti tinkamas technines ir organizacines priemones, kad asmens duomenų tvarkymas atitiktų minėtų teisės aktų reikalavimus ir būtų užtikrintas asmens duomenų saugumas. Įgyvendinant BDAR 28 straipsnio 3 dalį, Tiekėjo Perkančiosios organizacijos vardu vykdomam asmens duomenų tvarkymui reglamentuoti kartu su pagrindine Sutartimi pasirašoma asmens duomenų tvarkymo sutartis, kuria Tiekėjas įsipareigoja tvarkyti asmens duomenis pagal Perkančiosios organizacijos dokumentais įformintus nurodymus.

**14. PRIEDAI**

1 priedas – Kibernetinio saugumo reikalavimai tiekėjams.

Techninės specifikacijos 1 priedas

**KIBERNETINIO SAUGUMO REIKALAVIMAI TIEKĖJAMS**

Tiekėjas privalo užtikrinti šiuos Kibernetinio saugumo įstatymo (toliau – KSĮ) nuostatose ir Kibernetinio saugumo reikalavimų apraše, patvirtintame Lietuvos Respublikos Vyriausybės 2018 m. rugpjūčio 13 d. nutarimu Nr. 818 (Lietuvos Respublikos Vyriausybės 2024 m. lapkričio 6 d. nutarimo Nr. 945 redakcija) (toliau - Aprašas) numatytus reikalavimus Perkančiosios organizacijos kaip esminio kibernetinio saugumo subjekto informacijos ir kibernetiniam saugumui užtikrinti:

1. Tiekėjas pagal Perkančiosios organizacijos prašymą per 15 (penkiolika) darbo dienų nuo prašymo gavimo dienos privalo pateikti taikomą informacijos ar (ir) kibernetinio saugumo politikos dokumentą bei vidines tvarkas, reglamentuojančias kibernetinio saugumo užtikrinimą bei turimus su informacijos ar kibernetinio saugumo užtikrinimu susijusius sertifikatus (pvz., ISO, SOC2 ar kitus).
2. Tiekėjas privalo nedelsiant informuoti Perkančiąją organizaciją apie atsiradusį, įvykusį ar bet kurį Perkančiosios organizacijos teikiamoms paslaugoms ar Perkančiosios organizacijos tinklų ir informacinių sistemų (toliau – TIS) veiklai įtaką darantį incidentą.
3. Tiekėjas privalo turėti procedūrą ar tvarką kibernetiniams incidentams registruoti ir eskaluoti. Tiekėjas, kai tik sužino apie incidentą, privalo pranešti Perkančiajai organizacijai apie visus pagal KSĮ klasifikavimą užfiksuotus didelius, nedidelius ir (ar) vos neįvykusius incidentus, susijusius su Perkančiosios organizacijos TIS, ir pareigą pateikti Perkančiajai organizacijai kibernetinio incidento tyrimo ataskaitą.
4. Tiekėjas privalo turėti parengtą veiksmų planą didelio poveikio incidentų ir veiklos sutrikdymo scenarijų atveju, užtikrinantį operatyvų paslaugų atstatymą ir alternatyvius sprendimus kritinėms paslaugoms teikti bei veiklos tęstinumui užtikrinti.
5. Perkančioji organizacija gali testuoti Tiekėjo reagavimo į incidentus procedūras, įskaitant atsarginių kopijų atkūrimo ir veiklos tęstinumo planą.
6. Siekiant, kad kibernetiniai incidentai būtų kuo greičiau pašalinti, Tiekėjas privalo bendradarbiauti ir dalintis būtina informacija su Perkančiąja organizacija ir kitomis institucijomis (pvz., Nacionalinis kibernetinio saugumo centras (NKSC), Policijos departamentas (PD), Valstybinė duomenų apsaugos inspekcija (VDAI)) kaip tą numato Kibernetinio saugumo įstatymas ir Nacionalinis kibernetinių incidentų valdymo planas.
7. Tiekėjams prieiga prie Perkančiosios organizacijos TIS bus suteikiama tik susipažinus su Perkančiosios organizacijos turimais kibernetinio saugumo politikos dokumentais ir sutikus jų laikytis.
8. Tiekėjo darbuotojams ir paslaugoms privalo būti taikomas žemiausios privilegijos principas - minimali, terminuota ir tik jų darbo funkcijoms vykdyti reikalinga prieiga prie Perkančiosios organizacijos TIS ir informacinio turto.
9. Perkančiosios organizacijos nevieša informacija privalo būti pasiekiama tik iš vidinio Perkančiosios organizacijos tinklo arba naudojantis VPN (angl. *Virtual Private Network*). Visi atliekami prisijungimai bus registruojami audito įrašuose ir kontroliuojami.
10. Kiekviena prieiga prie Perkančiosios organizacijos informacinio turto turi būti autentifikuota, autorizuota ir registruojama.
11. Rekomenduojama Tiekėjui naudoti sudėtingus slaptažodžius ir daugiapakopę autentifikaciją (angl. *MFA Multi-factor authentication*).
12. Tiekėjas privalo teikti savo naudojamos programinės įrangos palaikymą bei vykdyti reguliarius saugumo atnaujinimus, Tiekėjas privalo užtikrinti su teikiamomis paslaugomis susijusių spragų, keliančių riziką Perkančiosios organizacijos TIS, valdymą (identifikavimą, informavimą, šalinimą ir pan.).
13. Perkančioji organizacija turi teisę vykdyti pastovią Tiekėjo teikiamo informacinio turto ir TIS paslaugų stebėseną, įskaitant ir atliekamų veiksmų žurnalinių įrašų (angl. log) registravimą, stebėjimą ir anomalijų identifikavimą.
14. Perkančioji organizacija gali bent kartą per metus atlikti Tiekėjo teikiamos programinės įrangos kodo saugumo analizę, naudojant statinį (angl. *SAST – Static Application Security Testing*) arba dinaminį (angl. *DAST – Dynamic Application Security Testing*) programinės įrangos saugumo testavimą.
15. Siekiant valdyti Tiekėjo programinės įrangos priklausomybes ir su tuo susijusias saugumo rizikas, Perkančioji organizacija gali reikalauti Tiekėjo pateikti tokių saugumo testavimų ataskaitas, parengtas kvalifikuotų paslaugų tiekėjų.
16. Tiekėjas turi Perkančiajai organizacijai arba jos įgaliotiems paslaugų tiekėjams leisti atlikti jo atitikties KSĮ auditą (įskaitant neplaninį) ir Tiekėjo pareiga sudaryti sąlygas tokiam auditui atlikti sutarties vykdymo laikotarpiu ar įvykus dideliam kibernetiniam incidentui.
17. Pagal Perkančiosios organizacijos reikalavimą per Perkančiosios organizacijos nustatytą terminą Tiekėjas privalo pateikti informacijos saugumo audito ataskaitas (jei informacijos saugumo auditas buvo atliktas).
18. Tiekėjo su teikiama paslauga susijusios serverių patalpos, įrangos informacijos perdavimui tinklais ir patalpos, kuriose saugomos atsarginės duomenų kopijos, turi būti apsaugotos nuo neteisėto asmenų patekimo į jas, taikant fizines ar elektronines apsaugos priemones.
19. Tiekėjo paslaugų teikimo pabaigoje yra būtina užtikrinti, kad visi Perkančiosios organizacijos duomenys ir kitas informacinis turtas būtų saugiai Tiekėjo grąžintas arba sunaikintas, pateikiant sunaikinimo įrodymus. Sutarties nutraukimo proceso metu turi būti peržiūrimos ir panaikinamos visos Tiekėjo prieigos prie Perkančiosios organizacijos TIS. Siekiant įsitikinti, kad nebuvo atlikta jokia įtartina veikla, Perkančioji organizacija gali atlikti paskutinių Tiekėjo veiksmų audito žurnalinių įrašų analizę ir juos saugoti ne mažiau kaip 90 kalendorinių dienų.
20. Sutarties vykdymo laikotarpiu Perkančioji organizacija gali reikalauti Tiekėjo užtikrinti ir kitus Apraše pateiktus kibernetinio saugumo reikalavimus, taikomus esminiam kibernetinio saugumo subjektui, jei šis reikalavimas bus įvertintas kaip keliantis riziką Tiekėjo paslaugų ar (ir) Perkančiosios organizacijos TIS saugumui užtikrinti.
21. Tiekėjas privalo užtikrinti, kad kibernetinio saugumo reikalavimų laikytųsi ir sutarties vykdymui pasitelkiami subtiekėjai (jei pasitelkiami).

1. Perkančioji organizacija rekomenduoja pateikti prekės gamintojo ar jo įgaliotų atstovų dokumentus, patvirtinančius techninės specifikacijos siūlomas reikšmes, nes pasiūlymo vertinimo metu nurodytoje nuorodoje gamintojo pateikta informacija gali būti pasikeitusi. Taikoma visiems techninės specifikacijos punktams, kuriuose minima nuoroda į gamintojo svetainę ar gamintojo parengtus katalogus ir / ar siūlomos įrangos techninių charakteristikų aprašymus. [↑](#footnote-ref-1)
2. Patvirtinto [Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“](https://www.e-tar.lt/portal/lt/legalAct/41e131d07ada11edbc04912defe897d1)

   (nuoroda internete: <https://www.e-tar.lt/portal/lt/legalAct/TAR.4B60A8C9678B/asr>). [↑](#footnote-ref-2)