**AKCINĖ BENDROVĖ „REGITRA“**

Liepkalnio g. 97A, 02121 Vilnius, tel. +370 5 266 0421, el. p. [regitra@regitra.lt](mailto:regitra@regitra.lt).

Duomenys kaupiami ir saugomi Juridinių asmenų registre, kodas 110078991

**KVIETIMAS Į RINKOS DALYVIŲ KONSULTACIJą**

**DĖL LAZERINIO GRAVIRAVIMO ĮRENGINIŲ PIRKIMO**

**2025-10-16**

**Vilnius**

Akcinė bendrovė „Regitra“ (toliau – Perkančioji organizacija), siekdama tinkamai pasirengti numatomam vykdyti **lazerinio graviravimo įrenginių** (toliau – Prekė (-ės), Įrenginys (-iai)) **pirkimui** (toliau – Pirkimas), ir vadovaudamasi Lietuvos Respublikos viešųjų pirkimų įstatymo (toliau – VPĮ) 27 straipsnio nuostatomis, organizuoja rinkos dalyvių konsultaciją (toliau – Rinkos konsultacija).

Rinkos konsultacija skelbiama iki Pirkimo pradžios. Rinkos konsultacija nėra skelbimas apie Pirkimą ar išankstinis skelbimas apie Pirkimą.

Dalyvavimas Rinkos konsultacijoje yra neatlygintinas ir nesuteikia Rinkos konsultacijos dalyviui (toliau – Rinkos dalyvis) pirmenybės viešiesiems pirkimams, kurie bus skelbiami ateityje, ar jų rezultatams.

**1. Rinkos konsultacijos tikslas:** informuoti tiekėjus apie planuojamą Pirkimą, išsiaiškinti su Pirkimo objektu susijusius klausimus bei pasiruošti Pirkimui.

**2. Rinkos konsultacijos vykdymo tvarka:** Rinkos konsultacija vykdoma Centrinės viešųjų pirkimų informacinės sistemos (toliau - CVP IS) priemonėmis Viešųjų pirkimų tarnybos nustatyta tvarka.

Kviečiame Rinkos dalyvius susipažinti su viešai paskelbtais dokumentų projektais (technine specifikacija – 1 priedas; Pirkimo sutartis (Specialiosios ir bendrosios sąlygos) – 2 priedas) ir raštu – CVP IS priemonėmis – teikiant pastabas ir (ar) pasiūlymus, ir (ar) įžvalgas nurodytiems dokumentų projektams, sudalyvauti Rinkos konsultacijoje.

Teikiant pastabas ir (ar) pasiūlymus, ir (ar) įžvalgas būtina aiškiai nurodyti, kuri informacija yra **konfidenciali**. Pastabas ir (ar) pasiūlymus, ir (ar) įžvalgas prašome pateikti atsakant į Rinkos konsultacijos klausimus, pateikiant užpildytą Rinkos konsultacijos klausimyną, pateiktą 3 priede, **ne vėliau kaip iki 2025 m. spalio 27 d. 10:00 val.**, lietuvių kalba.

Dalyvaujant Rinkos konsultacijoje prašome nurodyti:

* atstovaujamą įmonę, jos kontaktus;
* pastabas ir (ar) pasiūlymus teikiančių asmenų vardus ir pavardes, kontaktinius duomenis.

**3. Rinkos konsultacijos etapai:**

**I etapas:** peržiūrimi ir vertinami CVP IS priemonėmis gauti pasiūlymai ir (ar) pastabos, ir (ar) įžvalgos.

**II etapas:** apibendrinta informacija apie Rinkos konsultacijos rezultatus, tuo atveju, jei bus gauta pasiūlymų, pastabų ir pan., bus skelbiama CVP IS priemonėmis (išskyrus konfidencialią informaciją), prie skelbimo apie šią Rinkos konsultaciją „Rinkos konsultacijos dokumentai“.

Perkančioji organizacija skelbdama Pirkimą, neįsipareigoja atsižvelgti į visas Rinkos konsultacijos metu pateiktas Rinkos dalyvių pastabas, siūlymus, ir įžvalgas.

*Užtikriname, kad Rinkos dalyvio identifikaciniai duomenys bei Rinkos konsultacijos metu pateikta informacija / duomenys, kurie nurodyti kaip konfidencialūs, nebus viešinami, skelbiami ar atskleidžiami tretiesiems asmenims.*

*Jūsų pateikta Prekių kaina nelaikytina pasiūlymu ir bus naudojami tik rinkos tyrimo tikslais, siekiant tinkamai pasirengti numatomam vykdyti Pirkimui.*

PRIDEDAMA

1 priedas – Techninė specifikacija (projektas);

2 priedas – Pirkimo sutartis (Specialiosios ir Bendrosios sąlygos) (projektas);

2 priedo 3 priedas – Asmens duomenų tvarkymo sutartis (projektas);

3 priedas – Rinkos konsultacijos klausimynas.